3 Mei: Saam met Jesus is daar altyd hoop. - Jan van der Watt - www.bybelkennis.co.za
by Mitch Kalp · Published 03/05/2017 · Updated 03/05/2017
Joh 9:24-10:12 (fokus 9:35-41)
Die lewe kan ons partymaal so platslaan dat ons net daar wil bly lê, so asof al die lus vir die lewe uit ons geslaan is. Ons verloor smaak vir die lewe.
ŉ Sekere dominee het eendag so gevoel. Met sy rewolwer is hy die veld in. Op die plek waar hy homself wou skiet het hy vir oulaas gekniel om te bid. Toe sy oë grond toe draai, sien hy ŉ boomstomp wat afgekap is. Aan die een kant van die stomp het ŉ klein takkie met twee groen blaartjies uitgekom… nuwe lewe. Dit was asof God sy oë op daardie oomblik oopgemaak het. Die blinde kon weer sien! Selfs uit hierdie stomp wat met die grond gelyk gemaak is, kon weer nuwe lewe groei; en hy het daar en dan geweet: daar kan weer ŉ nuwe begin wees. Saam met Jesus ken hoop nooit ‘n einde nie. Die God van lewe sal altyd weer sorg vir vars blaartjies.
Jesus gee lewe. Die Joodse leiers het die arme blinde tot op die grond afgesny met hulle skerp woorde en uit die sinogoge weggejaag (9:34). Hy het letterlik niemand meer oorgehad nie… behalwe vir Jesus (9:35-38). Dit was genoeg om sy lewe hoop te gee… en die groen blaartjies het vir hom begin bot.
Moet nooit jou oog van Jesus afhaal nie. Vergeet die stomp, kyk na die groen blaartjies!
by Mitch Kalp · Published 09/08/2017 · Last modified 31/07/2017
Laaste 7 Dae: 4,346
Laaste 30 Dae: 25,534
Laaste 365 Dae: 274,107